'A sede de l'istitute jè a l'inderne de 'nu parche vicine a 'u canale navigabbele, quindi jndr'à 'na posizione privileggiate pe l'accesse a Mar Piccele e a Mar Granne. 'A disponibbiletà de moderne attrezzature de labboratorie jndr'à 'u cambe d'a spettrofotometrie a assorbimende atomeche, d'a gascromatografie, d'a cromatografie liquide a pressiona ierte, d'a spettrometrie de masse, d'a polarografie e de l'analese automateche de le acque e 'a disponibbeletà de 'n'imbarcazione de 15 metre, ne face 'nu cendre ideale pe l'attività de ricerche pu cambe marine. Sonde inoltre presende jndr'à le locale camere termostateche pe colture de organisme marine animale e veggetale e 5 vasche de 40 metre cube alimendate cu l'acque de mare.

Erede spirituale de Gandhi, jidde ha date 'na fisionomije polìteche ad 'u movimènde naziunaliste d'a non violenze d'u granne cape spirituale de ll'Indie, e ha sapùte condurre felicemènde n'puèrte 'a battagghie pè le 'ndependenze.

P'a granna vanne 'u mare se iacchije suse 'a chiattaforme continendale europee. L'uneche eccezione jè 'na restrette vanne settendrionale d'u Mare d'u Nord a 'u larije d'a Norveggie. 'U Mare d'u Nord jè delimitate d'a Granne Bretagne a ovest, e 'a vanne continendale de ll'Europe cendrale e settendrionale sije a est ca a sud, cundanne Norveggie, Danemarche, Germanie, Pajèsere Vasce, Bèlge e Frange.

Espugnate da le Longobbarde, avenìe repigghiate da l'Imberatore Costandine II jndr'à 'u 663 pe pò passà jndr'à le mane de Romualdo Duca longobarde de Benevento e turnà a le Bizandine jndr'à l'803. Conguistate da le Saracene jndr'à l'846, jndr'à l'868 e jndr'à 'u 927, l'Imberatore Niceforo Foca 'a facìe recostruì jndr'à 'u 967. Occupate jndr'à 'u 1063 da Robberte 'u Guiscardo, addevenìe 'u cendre de 'nu putende feudo. Da 'u 1301 a 'u 1463 devendò 'nu fiorende prengepate (Prengepate de Tarde). Addevenìe pò 'mbortande puerte militare sotte a le Spagnule, fine a decadè jndr'à 'u XVII sechele sotte a le Borbone. Tarde avenìe aunìte a 'u Regne d'Itaglie jndr'à 'u 1860.

'U nome ""Argendine"" avène da 'u latine argentum (argende). Quanne le prime conquistadores spagnole scoprirene 'u Río de la Plata rumasere assaje surprese da lle soje reflesse argendèe e da alcune ricche retrovamènde ('nfatte jndr'ô Spagnole, Rio de la Plata segnefeche proprie Jume de ll'Argende), e chiamarene 'u soje estuarie Mar Dulce ('Mare Dôce'). Le popolazzione d'u luèche offrirene rijale jndre argende a le sopravvissute de 'nu naufrage guidate da Juan Díaz de Solís. 'A leggende d'a Sierra d'u Plata - 'na mundagne ricche de argende - raggiunse 'a Spagne 'ndorne ad 'u 1524, ed 'u nome ha state acchiate sus 'a stambe pe' 'a prime vôte sus a 'na mappe veneziane d'u 1536. 'A fonde de ll'argende ère l'aree sus 'a quale jndr'ô 1546 ce penze ca ha state funnate 'a cetate de Potosí. 'Na spediziune ca ha seguite 'u percorse de ll'argende 'nghianànne le jume Paraná e Pilcomayo, raggiunse 'a fonde sule pe' acchiarle già revennecate da esplorature ca l'avèvene raggiunde accumenzanne 'u viagge da Lima, 'a capitale d'u viceregne.